એકવાર શ્રીહરિએ તેમને પુછ્‌યું તમે ક્યાંથી આવ્યા, ત્યારે તેઓ કહે સરવરીયા વિપ્ર છીએ અને બાલ્યવયમાં ગૃહનો ત્યાગ કરી જગન્નાથપુરીમાં વૈરાગી થઈને જગન્નાથજીની સેવામાં રહ્યા. ત્યાં એક બ્રહ્મચારી તીર્થ કરવા આવ્યા હતા. તે બ્રહ્મચારી વર્ણીનો અપરાધ કરવાથી જગન્નાથપુરીના વૈરાગીઓ પરસ્પર કલહ કરી લડી મર્યા, તેનાથી અમે બે જણ ભાગીને બચી ગયા. તીર્થાટન કરતાં કરતાં ભુજ આવ્યાને અહીં તમારો યોગ થયો.